26/05/2022 | Administración LocalMunicipal
Camariñas
Convocatoria de selección de funcionario interino dun/dunha técnico/a igualdade Concello de Camariñas e formación de bolsa programa de igualdade

ANUNCIO Convócanse probas selectivas, mediante concurso-oposición, para a SELECCIÓN/CONTRATACIÓN E FORMACIÓN DE BOLSA, DE FUNCIONARIO INTERINO POR PROGRAMAS DUN TÉCNICO DE IGUALDADE PARA O PROGRAMA DE IGUALDADE DO CONCELLO DE CAMARIÑAS, ao abeiro subvención outorgada pola Deputación da Coruña no marco do Programa (FOAO/2021): programa de subvencións a concellos da provincia da Coruña para o financiamento de gasto de persoal de persoal técnico de igualdade, ano 2022, cuxas bases foron aprobadas por Decreto da Alcaldía de data 23 de maio de 2022, as cales se transcriben a continuación: “BASES PARA A CONTRATACIÓN E FORMACIÓN DE BOLSA, MEDIANTE CONCURSO-OPOSICIÓN, DE UN TÉCNICOS AXENTE DE IGUALDADE FUNCIONARIO INTERINO POR PROGRAMA. PROGRAMA PROMOCIÓN DA IGUALDADE. (XORNADA COMPLETA). EXPTE. TEDEC: 2022/E001/000005 1.–Obxecto da convocatoria. É obxecto da presente convocatoria a realización dun proceso selectivo, mediante concurso-oposición, de un/unha técnico/a Axente de Igualdade para o Programa de Promoción da Igualdade do Concello de Camariñas, funcionario interino, grupo A2, complemento de destino 16, un durante seis meses, na anualidade 2022, dentro do Programa FOAO/2022): programa de subvencións a concellos da provincia da Coruña para o financiamento de gasto de persoal de persoal técnico de igualdade, ano 2022. A presente contratación realizase para a execución do Programa Temporal de Promoción da Igualdade do Concello de Camariñas e na anualidade 2022, financiase co Programa (FOAO/2022): programa de subvencións a concellos da provincia da Coruña para o financiamento de gasto de persoal técnico de igualdade e resolución definitiva de concesión publicada no BOP n.º 78, de data 26 de abril de 2022. Este posto encádranse no Programa de Promoción da Igualdade que nesta primeira anualidade, financia a Deputación Provincial da Coruña, cunha duración de tres anos, e a relación de funcionario/a interino/a encádrase nas circunstancias que recolle o artigo 10.1 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público (en diante EBEP), especialmente na letra c). As persoas candidatas que superen o proceso de selección pasarán a formar parte dunha bolsa de emprego para a cobertura dos supostos do art.10.1 c) do EBEP, para a execución do programa de Promoción da Igualdade que nesta anualidade, financia a Deputación Provincial da Coruña, a duración do contrato en cada ano, dependerá da convocatoria que se aprobe para cada anualidade, ou outro de requisitos/características similares convocado pola Deputación; así como para a cobertura de supostos de baixas ou renuncias por parte das persoas que ocupen os postos convocados ao abeiro deste programa. As funcións/misións do/a técnico/a para o Programa Temporal de Promoción da Igualdade, son as seguintes: · Detección de necesidades en materia de igualdade de oportunidades entre mulleres e homes e prevención e intervención da violencia de xénero. · Información, orientación e asesoramento en materia de igualdade. · Programación, planificación, intervención e realización de proxectos de dinamización de políticas de igualdade no territorio. · Coordinación de profesionais de diferentes áreas e departamentos relacionados coa igualdade de oportunidades. · Seguimento e avaliación das diferentes intervencións. · Asistencia técnica na aplicación da perspectiva de xénero de forma transversal. · Elaboración e emisión de informes de impacto de xénero e documentar procesos. · Colaboración e coordinación coa Deputación de A Coruña no desenvolvemento de políticas públicas de igualdade. · Participación na formación continua programada desde a Deputación provincial da Coruña. · Difusión e sensibilización cidadá acerca da vixencia e aplicación do principio de igualdade entre mulleres e homes e da necesidade da consecución de igualdade de dereitos e de integración social do colectivo LGTBI. · Actuacións de dinamización, cara á integración da perspectiva de xénero nos programas e actuacións que desenvolve a entidade local, así como o establecemento de canles de comunicación e colaboración con outros axentes presentes no territorio e que poidan ser de interese para o desenvolvemento das actividades do centro no ámbito educativo, sanitario, etc. · Fomento do asociacionismo, especialmente de mulleres e do colectivo LGTBI e de actividades encamiñadas. · Implementación e avaliación de plans de igualdade municipais. · Impulsar a incorporación da perspectiva de xénero nas políticas públicas municipais. · Deseñar e realización de programas de acceso ás novas tecnoloxías para as mulleres do eido rural. · Deseñar e desenvolver obradoiros de igualdade nos centros escolares do municipio.2.–Modalidade de contratación.2.1. Duración do programa e tipo de xornada. A relación funcionarial (funcionario interino por execución de programa, grupo A2) será a xornada completa, coa distribución segundo estableza a Alcaldía. A duración das contratacións para a anualidade 2022 ao abeiro do Programa Temporal Promoción da Igualdade, financiado esta anualidade pola Deputación Provincial da Coruña, ten o seguinte calendario para a cobertura dos postos, seis meses rematada a selección. Nas seguinte anualidades dependerá das necesidades que se determinen dentro do programa de igualdade. As persoas candidatas propostas para ser nomeadas, serán chamadas segundo a orde de prelación na que figuren na listaxe das que superasen o proceso de selección. A modalidade de contrato é a regulada polo art.10.1 do TREBEP e 23.2 da Lei de Emprego de Galicia, funcionarios interinos e a xornada completa para desenvolver as funcións as que se refire a base anterior. A duración do contrato será o tempo preciso para o desenvolvemento e execución das actuacións que se recollen na base primeira, en todo caso a contratación non terá unha duración que vaia máis alá do 31 de decembro de 2022, para esta primeira anualidade. A xornada de traballo será de 37,50 horas semanais de luns a domingo, cos descansos establecidos legal e convencionalmente. As quendas/horario de traballo serán determinadas pola Alcaldía, sen prexuízo do establecido na base primeira.2.2. Retribucións e funcións. As retribucións mensuais para 2022, que poden variar nas seguintes anualidades en función da normativa salarial vixente en cada convocatoria, ten a seguinte distribución: Soldo grupo A2: 1.071,06 € Complemento de destino 16: 390,85 € Complemento específico: 165,11 € 3.–Condicións das persoas aspirantes. Para poder participar no proceso selectivo, as persoas aspirantes haberán de reunir os seguintes REQUISITOS: a) Ser español/a ou nacional doutro Estado, estes últimos, de acordo co disposto no artigo 57 do EBEP. b) Ter cumpridos 16 anos de idade e non exceder a idade máxima de xubilación forzosa. c) Non ter sido separada mediante expediente disciplinario do servizo de calquera das Administracións Públicas, nin estar incursa en causa de incapacidade ou incompatibilidade para o exercicio de funcións públicas de conformidade coa Lei 53/1984, do 26 de decembro, de incompatibilidades do persoal ao servizo das Administracións Públicas. Idénticos requisitos seralles esixido aos nacionais dos demais estados membros da Unión Europea no seu caso. d) Non padecer enfermidade ou eiva física que impida o desempeño das correspondentes funcións. e) Estar en posesión do Grao, Licenciatura ou Diplomatura en igualdade, socioloxía, psicoloxía, dereito, ciencias políticas e da administración, psicopedagoxía ou pedagoxía, traballo social, educación social ou equivalente da área de ciencias sociais e xurídicas universitario de Diplomatura, licenciatura ou grado (ou ter finalizados os estudios e abonados os dereitos para a súa obtención). f) Ter formación mínima de 500 horas en materia de igualdade por razón de xénero, en igualdade de oportunidades por razón do xénero ou como axente de igualdade, con perspectiva de xénero e políticas de igualdade de oportunidades, realizadas nun mesmo curso e certificadas por Administracións públicas, universidades ou fundacións universitarias (salvo que posúa o Grao de Igualdade). No caso de titulacións obtidas no estranxeiro deberase estar en posesión da credencial que acredite a súa homologación. Os requisitos anteriores deberanse reunir con referencia ao último día do prazo de presentación de instancias. g) Posuír o título acreditativo do nivel de coñecemento de lingua galega CELGA 4, equivalente ou superior. Os aspirantes que non o acrediten deberán superar unha proba de coñecemento. As persoas con discapacidade igual ao superior ao 33 por cento deberán facelo constar na súa solicitude, sinalando se precisan de adaptación para realizar as probas. A condición de discapacitado acreditarase mediante certificación expedida por organismo competente. Os anteriores requisitos deberanse posuír con referencia ao derradeiro día do prazo de presentación de solicitudes e gozar dos mesmos durante o proceso selectivo. Será nula a contratación dos que estean incursos en causas de incapacidade específica conforme á normativa vixente.4.–Presentación de instancias.1.–As solicitudes presentaranse en modelo oficial que se achega como anexo ás bases, dirixidas á Alcaldía, presentaranse no Rexistro Xeral das oficina municipais en horario de oficina ou no Rexistro telemático (sede electrónica), durante o prazo de 10 días naturais, contados a partir do seguinte ao da publicación do anuncio da convocatoria no Boletín Oficial da Provincia, a convocatoria será anunciada ademais no taboleiro de anuncios do Concello e na sede electrónica do Concello de Camariñas (sinalándose nestes a data de publicación no Boletín Oficial da Provincia). Ademais as instancias tamén se poderán presentar na forma que determina o artigo 16.4 da Lei 39/2015, do 1 de outubro, de procedemento administrativo común das administracións públicas, neste caso os aspirantes deberán comunicalo mediante fax ao número: 981736319 ou ao correo electrónico: correo@camarinas. net, achegando copia da solicitude rexistrada.2.–Ás solicitudes de participación, que deberán presentarse no modelo que se achega ás presentes bases, se acompañara fotocopia compulsada ou orixinal da seguinte documentación: a) Documento Nacional de Identidade. b) Titulación e fotocopia compulsada ou autenticada que acredite a formación reflectida na base terceira. c) Méritos alegados. –Para a valoración da fase de concurso, como requisito necesario, os aspirantes deberán achegar un índice que, resumindo a experiencia profesional e formación alegadas, na que se exprese de forma ordenada a puntuación total e as parciais de cada sección e apartado, sumando as que consten individualizadas para cada mérito, segundo os criterios destas Bases. O referido índice precederá ao conxunto de documentos xustificativos que resultan necesarios. d) De ser o caso, copia do certificado de coñecemento da lingua galega CELGA 4 ou equivalente, co que quedarán exentos do exame de galego. e) Os aspirantes que fagan valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo organismo competente.3.–Os aspirantes quedan vinculados aos datos que fagan constar nas súas solicitudes, podendo demandar a súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza.4.–Como xa se dixo na base anterior estes requisitos deberán de posuírse con referencia ao derradeiro día do prazo de presentación de solicitudes e gozar dos mesmos durante o proceso selectivo e especialmente, de ser o caso, no momento da contratación polo que calquera alteración deberá ser comunicada a esta Administración, en especial con ocasión da formalización do contrato de traballo.5.–Admisión de persoas aspirantes. Rematado o prazo de presentación de instancias, a Alcaldía ditará resolución, dentro dos cinco días hábiles seguintes, declarando aprobada a lista provisional de admitidos e excluídos, indicando os motivos da exclusión no caso de que os houbese. Esta resolución publicarase no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). No caso de que as solicitudes non deran lugar á subsanación a resolución da Alcaldía aprobará xa a lista definitiva de aspirantes admitidos. Os aspirantes excluídos, así como os omitidos na relación de admitidos ou excluídos disporán dun prazo de 3 días hábiles contados a partires do seguinte ao da publicación da resolución no Taboleiro de Anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios), para subsanar os defectos que motivaran a súa exclusión ou a súa omisión das relacións de admitidos e excluídos. Os aspirantes que dentro do prazo sinalado non subsanasen a exclusión ou non alegasen á omisión, xustificando o seu dereito a seren incluídos na relación de admitidos, serán definitivamente excluídos do procedemento. Transcorrido o prazo sinalado no punto anterior, o Alcaldía ditará resolución na que se aprobará a lista definitiva de aspirantes admitidos e excluídos, así como a resolución das solicitudes de abstención ou recusación dos membros do tribunal e o lugar, data e hora do comezo do proceso de selección. Resolución que se publicará no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). O feito de figurar na relación de admitidos non prexulga que se lles recoñece aos interesados a posesión dos requisitos esixidos no procedemento que se convoca mediante a correspondente resolución. Se nun momento posterior se desprende que non se posúen algún dos requisitos, os interesados decaerán en todos os dereitos.6.–Tribunal cualificador.1.–O Tribunal Cualificador estará integrado do seguinte xeito: Presidente: Un empregado/a público a designar pola Alcaldía (titular e suplente). Vogais: Tres empregados/as públicos a designar pola Alcaldía (titulares e suplentes). Secretario/a: Un empregado/a público a designar pola Alcaldía, que actuará con voz e sen voto (titular e suplente). A designación concreta dos membros do tribunal se efectuará e fará pública (mediante a publicación no taboleiro de anuncios do Concello e na sede electrónica) antes de rematar o prazo de presentación de instancias.2.–Os membros do Tribunal estarán suxeitos aos supostos de abstención e recusación previstos nos artigos 23 e 24 da Lei 40/2015, do 1 de outubro, de réxime xurídico do sector público, non podendo ser nomeados membros, colaboradores ou asesores do tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria.3.–O Tribunal non poderá constituírse nin actuar sen a asistencia de aló menos tres dos seus membros. En todo caso será precisa a asistencia do Presidente e do Secretario.4.–O Tribunal poderá dispor a incorporación de asesores especialistas para as probas que estime pertinentes, e estes limitaranse unicamente ó exercicio das súas especialidades técnicas en base exclusivamente ás cales colaborarán co órgano de selección.5.–O Tribunal cualificador queda autorizado para resolver as dúbidas que se presenten e toma-los acordos necesarios para a boa orde do proceso selectivo, en todo o non previsto nestas Bases.7.–Selección e desenvolvemento das probas. A selección dos aspirantes efectuarase polo sistema de concurso-oposición de acordo co seguinte detalle: A fase de concurso non será eliminatoria e levarase a cabo despois da fase de oposición. O cadro de puntuacións é o seguinte: A fase de concurso, que non ten carácter eliminatorio, desenvolverase con carácter posterior á fase de oposición e as puntuacións outorgadas publicaranse no taboleiro de anuncios do Concello e na páxina web (www.camarinas.net). Ningún mérito poderá ser puntuado en máis dun apartado. Como xa se dixo a data, hora e lugar na que haberá de constituírse o tribunal, así como o día, hora e lugar para o comezo do primeiro exercicio das probas selectivas convocadas serán determinados pola Alcaldía mediante decreto, xuntamente coa lista definitiva de admitidos e excluídos, esta resolución publicarase no taboleiro de anuncios do Concello e tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). Unha vez comezadas as probas selectivas os anuncios de celebración dos exercicios faranse públicos nos locais onde se celebren estes e no taboleiro de anuncios do Concello. Así mesmo, e sempre que sexa posible, poderase publicar, a título meramente informativo e complementario na sede electrónica do Concello. Cando o tribunal o considere conveniente, poderá acordar a celebración dos exercicios na mesma xornada, concedéndolles aos/ás opositores/as un descanso mínimo de trinta minutos entre a celebración de cada un deles. De non ser posible e/ou así acordalo o tribunal se celebrarán na xornada seguinte ou seguintes, deixando transcorrer neste caso un prazo/tempo mínimo de 24 horas entre cada exercicio. Os aspirantes deberán acudir ás probas na hora e data do respectivo chamamento, sen posibilidade de aprazamento calquera que fose a causa que lles impedira acudir, salvo casos de forza maior debidamente xustificados que serán libremente apreciados polo tribunal. Os aspirantes deben acreditar a súa personalidade coa exhibición do DNI, pasaporte ou carné de conducir. A actuación dos aspirantes no exercicio levarase a cabo por orde alfabética, empezando por aqueles que teñan como inicial do primeiro apelido a letra “T”, conforme ao sorteo que realizou a Consellería de Facenda para o ano 2022, (DOG n.º 24, de data 4 de febreiro de 2022). Concluído cada un dos exercicios da oposición, o tribunal fará pública a relación de aspirantes que os superasen, indicando a puntuación obtida. Os opositores non incluídos nesta relación terán a consideración de “non aptos”. A oposición constará de tres exercicios, eliminatorios cada un deles, de modo que non pasarán ao seguinte exercicio os aspirantes que non alcancen a puntuación mínima establecida para cada un deles.1.º exercicio.–Exame tipo test. Consistirá na contestación dun cuestionario de 20 preguntas con repostas alternativas, 3 opcións de reposta, sobre as materias obxecto de temario que figuran no anexo II, nun tempo máximo dunha hora. A puntuación será de 0 a 20 puntos, quedando eliminados os aspirantes que non alcancen un mínimo de 10 puntos. Cada pregunta correcta obterá unha puntuación de 1 e cada pregunta incorrecta restara 0,20. As preguntas non contestadas ou en branco non restaran.2.º exercicio.–Exame práctico. Consistirá no desenvolvemento por escrito, no tempo máximo de 30 minutos, no deseño dun proxecto relacionado con algunha das funcións do posto de axente de igualdade do Concello de Camariñas. O tribunal valorará neste exercicio a formación xeral, os coñecementos específicos sobre a materia, a claridade e orde das ideas e capacidade de síntese. Este exercicio, será lido polos aspirantes ante tribunal en acto público, podendo requirirse aos aspirantes aclaracións explicativas ao respecto da exposición escrita. A lectura se realizará, de ser posible, o mesmo día da citada exposición escrita. Cualificarase de 0 a 10 puntos sendo excluídos/as os/as aspirantes es que non acaden o mínimo cinco puntos (5 puntos). A cualificación deste exercicio efectuarase con 2 decimais. Corresponderá ao tribunal determinar o nivel de coñecementos esixido para acadar a puntuación mínima. O Tribunal non poderá valorar os exercicios daqueles opositores que deixaran sen desenvolver en absoluto o deseño do proxecto, sendo estes cualificados directamente como non aptos.3.º. Exercicio.–Coñecemento da lingua galega. En aplicación do previsto no artigo 51.2 da Lei 2/2015, do 29 de abril, do emprego público de Galicia, respecto da acreditación do galego, aquelas persoas que non acrediten coñecementos en lingua galega (CELGA 4 ou equivalente) terán que realizar unha proba de galego. Esta consistirá na tradución escrita directa e/ou inversa de un ou varios textos, en castelán ou galego, facilitados polo tribunal, nun tempo máximo de 30 minutos. Os textos serán escollidos polo Tribunal cualificador do proceso selectivo inmediatamente antes de celebrarse a proba, correspondéndolle ao Tribunal a fixación do nivel de coñecemento esixido para superar esta. A proba, será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA 4). Esta proba cualificarase como apto ou non apto. Os aspirantes que non acrediten a posesión do CELGA 4 ou equivalente e non superen a proba de galego non superarán o proceso selectivo.4.º. Avaliación de méritos. A) Experiencia profesional ata un máximo de 15 puntos. Polos servizos prestados como técnico/a de igualdade na administración Pública Local ou noutra administración pública (CIM, Deputación, Xunta, ect.): 0,15 puntos/mes. Polos servizos prestados noutros postos relacionados coa igualdade de oportunidades na Administración Local ou noutra Administración Pública (prevención ou intervención con mulleres vítimas de violencia de xénero, elaboración de PIOMs, obradoiros sobre igualdade de xénero, estudos sobre muller, ect.): 0,10puntos/mes. Polos servizos prestados como técnica de igualdade en empresas prestadoras de servizos sociais: 0,05 puntos/mes. Polos servizos prestados noutros postos relacionados coa igualdade de oportunidades en empresas prestadoras de servizos sociais (prevención ou intervención con mulleres vítimas de violencia de xénero, elaboración de PIOMs, obradoiros sobre igualdade de xénero, estudos sobre muller, ect.):0,02 puntos/mes. Non se computaran servizos prestados por tempo inferior a un mes e os meses consideraranse de 30 días naturais. Asemade non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial(considerando 40 horas á semana). Forma de acreditar os méritos alegados: a) Servizos prestados como funcionario: 1.–Certificado de servizos prestados expedida pola administración correspondente na que se fará constar, como, mínimo, o nome do posto de traballo ocupado, as tarefas desenvoltas, o tipo de relación (funcionario de carreira, interino ou en practicas), escala, subescala, grupo, corpo, porcentaxe de xornada de traballo e datas de toma de posesión e cese.2.–Informe de vida laboral expedido pola Tesourería da Seguridade Social. b) Servizos prestados como persoal laboral: 1.–Informe de vida laboral expedido pola Tesourería da Seguridade Social.2.–Contrato de traballo.3.–Certificado da empresa sobre as tarefas desenvoltas. B) FORMACIÓN COMPLEMENTARIA ata un máximo de 5 puntos. Cursos, congresos e xornadas directamente relacionados co posto de traballo e desenvolver, prevención, información ou intervención con mulleres vítimas de violencia de xénero, elaboracións de PIOMs, obradoiros de igualdade de xénero, estudos sobre mulleres, tamén se valorará aqueles cursos relacionados coa temática da muller mígrante, trata de brancas, prostitución, etc. Cursos de 0 a 20 horas: 0.05 puntos/curso. Cursos de 21 a 50 horas: 0.10 puntos/curso. Cursos de 51 a 100 horas: 0.15 puntos/curso. Cursos de máis de 100 horas: 0.20 puntos/curso. A acreditación destes apartados realizarase mediante certificados ou diplomas expedidos polos organismos oficiais das administracións públicas ou incluídas nos plans de formación destas. Os cursos, certificados ou diplomas nos que non conste o número de horas lectivas non se valorarán. Aos efectos de determinar a relación do curso e /ou xornada co posto de traballo se atendera ao seu contido/ programa. PUNTUACIÓN FINAL E DESEMPATE A puntuación final de cada aspirante estará determinada pola suma da puntuación dos exercicios. No suposto de empate a puntos entre dous ou máis candidatos/as o mesmo resolverase cos seguintes criterios: o que maior puntuación houbera obtido no segundo exercicio e no caso de persistir o empate por sorteo.8.–Contratación e creación da bolsa de emprego. Unha vez rematada a cualificación das persoas aspirantes, o tribunal publicará a listaxe de persoas aprobadas por orde de puntuación, de maior a menor, e elevará a devandita relación á Alcaldía para os efectos de tramitación de nomeamentos, segundo proceda de acordo co calendario de chamamentos do programa. Mediante Resolución de Alcaldía constituírase a relación de persoas propostas para ocupar os postos e será publicada na páxina web e no taboleiro de edictos do Concello. Na mesma Resolución aprobarase unha bolsa de emprego que se empregará para a cobertura dos supostos do art.10.1 c) do EBEP, para a execución do programa de Promoción da Igualdade que financia a Deputación Provincial da Coruña, nesta anualidade ou outro de requisitos/características similares convocado pola Deputación; así como para a cobertura de baixas ou renuncias por parte das persoas que ocupen os postos convocados ao abeiro deste programa. Esta bolsa, entrará en vigor dende a súa publicación no Boletín Oficial da Provincia tendo unha duración máxima ata o 31/12/2024. A bolsa entenderase finalizada unha vez transcorrido dito prazo ou ben coa publicación doutra nova. O citado Decreto será publicado no taboleiro de anuncios do Concello e a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). No mesmo Decreto se requirirá os aspirante/s proposto/s para a contratación para que dentro do prazo máximo de 3 días hábiles a contar desde o día seguinte á publicación proceda/n a presentar a seguinte documentación: a) Fotocopia compulsada do Documento Nacional de Identidade. b) Declaración xurada de non ter sido separado, mediante expediente disciplinario, de ningunha administración pública nin acharse inhabilitado para o exercicio das función públicas. c) Declaración xurada de non estar incurso en ningunha das causas de incapacidade específica conforme á normativa vixente. d) Declaración xurada de non incorrer en ningún dos supostos de incompatibilidade establecidos na lexislación sobor da materia. e.) Os aspirantes que fixeron valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo organismo competente. A non presentación dentro do prazo fixado da documentación sinalada na presente base, agás nos casos de forza maior, ou cando da presentación dos documentos se desprenda o non cumprimento dos requisitos da convocatoria ou supostos de falsidade na instancia presentada para tomar parte no proceso selectivo, fará que a persoa seleccionada quede excluída do procedemento e polo tanto non se poderá proceder á súa contratación; todo ilo sen prexuízo da esixencia das responsabilidades nas que puidese ter incorrido. Neste caso, a proposta considerarase feita a prol do seguinte aspirante que superou o proceso selectivo por orde de puntuación, requiríndoselle para que no prazo de cinco días hábiles presente a documentación antes referida. Os/as aspirantes nomeados/as deberá tomar posesión no prazo máximo de dous días hábiles a contar dende o seguinte ao que sexa notificado o nomeamento, sen que se adquira ningún dereito ata a efectiva toma de posesión. Unha vez tomado posesión, deberá superar a un recoñecemento médico realizado pola empresa Quen sen causa xustificada non concorrese a formalizar o contrato na data sinalada, perderá tódolos dereitos derivados da superación das probas selectivas.9.–Funcionamento da Bolsa de emprego e contratación dos integrantes. Todas as persoas que superen o proceso de selección serán incluídas nunha bolsa de traballo para as futuras contratacións que resulten necesarias cando se estea ante supostos do art.10.1 c) do EBEP, para a execución do programa de Promoción da Igualdade que financia a Deputación Provincial da Coruña ou outro de requisitos/características similares convocado pola Deputación; así como para a cobertura de supostos de baixas ou renuncias por parte das persoas que ocupen os postos convocados ao abeiro deste programa. A dita bolsa será aprobada por Resolución da Alcaldía, a proposta do Tribunal cualificador, por orde de maior a menor puntuación, indicando a que obtivo cada un deles. Nesta mesma Resolución acordarase a proposta de nomeamento a favor das persoas que obtiveron a mellor puntuación no proceso selectivo e segundo a orde de chamamentos. Dita bolsa publicarase no Boletín Oficial da Provincia. O chamamento e nomeamento do persoal efectuarase seguindo a orde de puntuación establecida na bolsa de traballo, de xeito que cando se deba proceder á provisión do posto polos motivos indicados ao abeiro do art.10.1c) do EBEP ofertaráselle o posto de traballo ao primeiro aspirante da lista. Así, no caso de producirse a necesidade de prover un ou varios postos de traballo, coas características sinaladas, requirirase á ou ás persoas incluídas na listaxe coas maiores puntuacións, para os efectos de que, nun prazo fixado polo órgano competente competente en función da urxencia na provisión do posto, se incorpore ao mesmo. Se a persoa ou persoas coas maiores puntuacións non tomasen posesión no prazo establecido, non acheguen a documentación á que se refire a base 8, ou renuncien por escrito a prestar os servizos para os que se lle require, pasarán ao último lugar da listaxe da bolsa e procederase a chamar á seguinte persoa que figure na listaxe. O integrante da bolsa que se designe para a cobertura dun posto de traballo causará baixa na bolsa, e unha vez que finalice o seu nomeamento co concello volverá causar alta no posto que viña ocupando na mesma que lle corresponde en relación cos puntos obtidos no proceso selectivo. A non aceptación, a falta de contestación a un chamamento para a cobertura do posto de traballo ofertado suporá o pase do aspirante ao último lugar da bolsa emprego, salvo que concorra unha das seguintes circunstancias: – Parto, baixa por maternidade ou situacións asimiladas. – Enfermidade grave que impida a asistencia ao traballo, sempre que se acredite debidamente. – Situación de incapacidade temporal. – Exercicio de cargo público representativo que imposibilite a asistencia ao traballo. – Causa de forza maior que sexa apreciada con tal carácter. Todas estas circunstancias deberán acreditarse cos documentos oficiais correspondentes. – A renuncia ao mesmo logo da toma de posesión no mesmo. Feito o chamamento mediante requirimento, a renuncia ao posto de traballo farase de forma expresa. Para elo, o aspirante comunicará a súa renuncia ao posto nun intervalo máximo de 24 horas desde que se produce o chamamento, indicando, de selo caso, a causa que a motiva a fin de determinar se concorre nun dos supostos establecidos nesta cláusula. Se o aspirante non realiza dita comunicación no tempo indicado, deixarase dilixencia desta incidencia polo funcionario do Concello e procederá a chamar aos seguintes aspirantes. A exclusión dun aspirante da bolsa de traballo poderá producirse por algún dos seguintes supostos: – Solicitude expresa. – Por rexeitamento de oferta de traballo adecuada por causa non xustificada. – Por falta de incorporación ao seu posto de traballo tras a aceptación da oferta por causa non xustificada. – Ser sancionado, con carácter firme, por unha falta tipificada como grave/moi grave. – A falta de comunicación da renuncia no modo establecido.10.–Incidencias.1.–En todo o non previsto nestas bases, serán de aplicación ás probas selectivas as seguintes disposicións: Lei 7/1985, do 2 de abril, Reguladora de Bases de Réxime Local; Real Decreto Lexislativo 781/1986, do 18 de abril; Texto Refundido da Lei do Estatuto Básico do Empregado Público, aprobado por RDL 5/2015, do 30 de outubro; Lei 2/2015, do 29 de abril, de Emprego Público de Galicia; Lei 5/1997, do 22 de xuño, da Administración Local de Galicia. Serán tamén de aplicación o R. D. 364/1995, de 10 de marzo, Decreto 95/91, de 20 de marzo, polo que se aproba o Regulamento de selección de persoal Administración da Comunidade Autónoma de Galicia; o Real Decreto Lexislativo 2/2015, do 23 de outubro, do Estatuto de Traballadores, e a Lei 39/2015, do 1 de outubro, do Procedemento Administrativo Común das Administracións Públicas e tódalas demais normas de xeral aplicación para estes supostos.2.–No caso de quedar deserto o proceso selectivo por non o superar ningún aspirante ou por non presentarse ningún ao proceso ou no caso que non se cubriran o número de prazas convocadas, a Alcaldía queda autorizada a convocalo novamente cantas veces fose necesario, de conformidade coas presentes bases.11.–Impugnación. Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante os Xulgados do Contencioso Administrativo, no prazo de dous (2) meses contados dende o día seguinte ao da publicación do anuncio do proceso selectivo, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo poderase interpoñer recurso potestativo de reposición ante a Alcaldía-Presidencia, no prazo dun (1) mes contado a partir do día seguinte ao da publicación do anuncio do proceso selectivo. No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo. Transcorrido o prazo de un (1) mes desde a interposición do recurso de reposición sen que se teña recibido notificación da resolución expresa do mesmo este se poderá entender desestimado. Sen prexuízo do establecido no parágrafo anterior, as solicitudes de revisión de exame que poidan presentarse polos aspirantes serán consideradas como solicitudes de acceso ao expediente ao abeiro do previsto nos artigos 13. d) e 53.1. a) da Lei 39/2015, do 1 de outubro, do Procedemento Administrativo Común das Administracións Públicas, sendo a única obriga para o Tribunal de Selección a de expoñer os criterios técnicos xerais que se tiveron en conta para a obtención da puntuación. A presentación de reclamacións non suspenderá a continuación do proceso selectivo, salvo que así o decida o órgano convocante. Contra os acordos, actas e valoracións realizadas polo Tribunal de Selección caberá a posibilidade de interpoñer recurso de alzada no prazo de un (1) mes a contar desde a publicación ou notificación do acordo, ante a Alcaldía-Presidencia da Corporación. O prazo máximo para ditar e notificar a resolución do recurso de alzada será de tres (3) meses, transcorrido este prazo sen que recaia resolución, se poderá entender desestimado. Todo iso sen prexuízo de que poida exercitar calquera outro que considere procedente. MODELO DE SOLICITUDE (ANEXO I) DATA E SINATURA DO SOLICITANTE En Camariñas, a ____ de ___________ de 2022 ALCALDÍA DO CONCELLO DE CAMARIÑAS ANEXO II 1. Constitución Española de 1978. Dereitos fundamentais e liberdades públicas: contido esencial. Dereitos e deberes dos cidadáns.2. Estatuto de Autonomía de Galicia. As institucións da comunidade autónoma: o Parlamento. O Consello da Xunta. O/a presidente/a.3. O procedemento administrativo xeral. O silencio administrativo.4. Os contratos administrativos. Natureza, carácteres e clases. Elementos. Formas de contratación. OLE 5. O réxime local: Regulación xurídica. O municipio: concepto e elementos. O termo municipal de Camariñas.6. O estatuto básico do empregado público. Concepto e clases de empregados públicos. Dereitos e deberes. Código de conduta. Réxime de incompatibilidades.7. Lei orgánica 3/2007, de 22 de marzo, para a igualdade efectiva de mulleres e homes.8. Lei orgánica 1/2004, de 28 de decembro, de medidas de protección integral contra a violencia de xénero.9. O Regulamento (UE) 2016/679 do Parlamento Europeo e do Consello de 27 de abril de 2016 relativo á protección das personas físicas no que respecta ao tratamiento de datos persoais e á libre circulación destes datos.10. Lei 2/2014, do 14 de abril, pola igualdade de trato e a non discriminación de lesbianas, gais, transexuais, bisexuais e intersexuais en Galicia.11. Recursos e programas específicos (igualdade e violencia de xénero) na Comunidade Autónoma de Galicia. Decreto 130/2016, do 15 de setembro, polo que se establecen os requisitos e o procedemento para o recoñecemento e acreditación dos centros de información á muller de titularidade das entidades locais de Galicia.12. Lei 11/2007, do 27 de xullo, galega para a prevención e o tratamento integral da violencia de xénero.13. Lei 31/1995, de Prevención de Riegos Laborais. Nocións básicas de seguridade e hixiene no traballo.14. Patriarcado, sexo e xénero, roles e estereotipos. Igualdade formal, igualdade real, equidade de xénero e igualdade de oportunidades. Discriminacións directas e indirectas 15. As mulleres no ámbito rural. O caso de Galicia.16. O acoso sexual: consideracións xerais sobre o acoso sexual no ámbito laboral. Prevención e actuación. Aspectos legais.17. Conciliación da vida familiar e laboral. Dobre xornada. Permisos de maternidade e paternidade. Lactación. Excedencias.18. Conferencias mundiales. Convencións para a eliminación de todalas formas de discriminación contra as mulleres e recomendacions. Políticas públicas de igualdade de oportunidades desde a Unión Europea. Programas de Acción e Fondos Europeos.19. Plans de Igualdad. Plans de igualdade na administración local. V Plan do Goberno galego para a igualdade entre mulleres e homes.20. Coeducación. Educar en igualdade. Educación non sexista.21. O sexismo na comunicación. Alternativas para unha comunicación non sexista.22. A dinámica de grupos. Técnicas de dinámica e dirección de grupos. Aplicación no contorno laboral. O traballo en equipa. Interdisciplinariedade.23. A calidade nos servizos públicos. A atención á cidadanía”. Camariñas, 23 de maio de 2021 A ALCALDESA Asdo.: Sandra Insua Rial